OpenLLM-France/wikimedia huggingface dataset:
# Kapirote

Kapirotea txano puntaduna da, forma konikoa duena. Euskal Herrian dantzetan eta jai zenbaitetan erabiltzen da, bereziki inauteriekin zerikusia dutenetan.

## Erabilpen adibideak

* Oriako sorgin-dantzako (Lasarte-Oria) dantzarien artean batzuek kapirote gorriak erabiltzen dituzte. Santutxuko Gaztedi dantza taldeak 1964an berreskuratu zuen, ordurako desagertuta baitzegoen.
* Ituren eta Zubietako joaldunek kolorezko zintekin eta lumekin dotoretzen dute buruan janzten dutena, tunturroa: kapirote moduko bat, hain zuzen.
* Tuterako inauterietan, zipoteroen kalejira gidatzen duen pertsonaia Kapirote Nagusia da (Capirote mayor), eta kapirotea darama jantzita.
* Aste Santuko prozesioetan ere erabiltzen da, bereziki Espainian: Nazarenos esaten zaie gaztelaniaz kapirote estalia erabiltzen duten prozesioko partaideei. Tunika batekin bat egiten duen zapi estalki batek tapatzen du kapirotea nazarenoen jantzian.
* Frantses jatorriko kolonoek Louisiana kolonizatu zutenean, inauteri ohiturak eraman zituzten bertara, eta han Mardi Gras ospatzen dutelarik egun, chaperon txano konikoak erabiltzen dituzte egun, cajun jendea bizi diren eskualdeetan.
* Espainiako Inkisizioak epaitzen zituen herexe akusatuak erridikulizatzeko, sambenito izeneko kapiroteak jartzen zizkieten.
* Ku Klux Klan talde arrazistaren zeremonietan ere kapiroteak erabili izan dira.

## Iruditegia

* Joaldunen tunturroak, Ituren eta Zubieta.
* Nazareno espainiarrak, Valladolid.
* Cajun inauterian, 'chaperon txanoak, Louisiana.
* Dohakabe bat sambenitoa buruan, Goyaren artelana, 1811.
* Kanadako Ku Klux Klanen aldekoak, 1925.

## Erreferentziak

* ↑ «Egungo Euskararen Hiztegia (EEH) - UPV/EHU» ehu.eus (Noiz kontsultatua: 2018-06-07).
* ↑ kezka. «Santa Kurutz eta gallegoak» dantzan.eus (Noiz kontsultatua: 2018-06-07).
* ↑ Historia | Gaztedi Dantzari Taldea. (Noiz kontsultatua: 2019-01-06).
* ↑ (Gaztelaniaz) «AULA – GRISENAUTAS» multiblog.educacion.navarra.es (Noiz kontsultatua: 2018-06-07).

## Kanpo estekak

* Datuak: Q2413299
* Multimedia: Capirotes / Q2413299
# James William Fulbright

James William Fulbright (Sumner, Missouri, 1905eko apirilaren 9a - Washington, 1995eko otsailaren 9a) Estatu Batuetako hezitzaile eta politikaria izan zen. Arkansasko Unibertsitatean, Oxfordekoan eta George Washington Zuzenbide Fakultatean egin zituen ikasketak. Washingtonen hasi zen zuzenbide-lanak egiten, 1934. urtean, eta urtebetez lan egin zuen Justizia sailean, fiskal gisa. Irakasle gisa ere jardun zuen George Washington Unibertsitatean eta Arkansaskoan; hango errektore ere izan zen 1939 eta 1941 bitartean. Alderdi Demokratako kidea izan zen, eta, besteak beste, ordezkarien ganberako kide eta senatari izendatu zuten. Senatari gisa garrantzi handiko lanak egin zituen, batez ere 1946. urtean, Estatu Batuetako eta atzerriko irakasleen eta ikasleen arteko elkar trukea bideratzeko diru laguntzak eskaintzeko Fulbright legea onartu zuelarik (1961ean zuzendu zen lege hura, Fulbright-Hays legearekin), eta orobat Senatuko Kanpo Arazoetako Batzordearen presidente izan zen garaian (1959-1974). Estatu Batuetako kanpo-politikaz arduratu zen, batez ere Vietnamgo gerran izandako parte-hartzeaz (1959-1975). 1974. urtean senatari gisa seigarren legegintzaldirako bere burua aurkeztu zuen, baina ez zuen Arkansasen garaipena lortu, eta urte hartan bertan utzi zuen bere kargua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q550255
* Multimedia: J. William Fulbright / Q550255
# James Wolfe

James Wolfe (Westerham, Kent, 1727ko urtarrilaren 2a - Plains of Abraham, Quebec Hiria, Frantzia Berria, 1759ko irailaren 13a) britainiar militarra izan zen.
Edward Wolfe jeneralaren semea izan zen eta oso gazte sartu zen armadan. Austriako Ondorengotza Gerran esku hartu zuen eta Flandrian eta Eskozian ere izan zen, non 1745eko Jakobita Matxinadaren zanpaketan parte hartu zuen. Akisgrango Hitzarmenak bere ibilbide geldiarazi zuen eta hurrengo zazpi urteetan Eskoziako Lur Garaietan goarnizioan egon zen.
1756an Zazpi Urteko Gerra hasi zenean, bere ibilbidean berriro aurrera egin zuen. 1757an William Pittek Nova Scotiako Louisbourgeko gotorlekua harrapatzeko espedizioan parte hartzeko eskatu zion. Gotorlekuaren setioaren arrakastaren ondoren, Quebec Hiria harrapatzeko San Laurendi ibaian gora egin zuen espedizio bat zuzendu zuen. Setio luze baten ondoren Montcalmeko markesaren tropa frantsesak garaitu zituen eta britainiarrek hiria harrapatu ahal izan zuten. Wolfe guduan hil zen.
Bere heriotzak eta Quebeceko garaipenak Britainia Handian ikono bihurtu zuten. "Quebeceko heroia", "Quebeceko konkistatzailea" eta "Kanadako konkistatzailea' deitu zioten.
* Datuak: Q379812
* Multimedia: James Wolfe / Q379812
# James Woodgate

James Woodgate (Shepperton, 2002ko maiatzaren 29a) arkularia da. Britainia Handia ordezkatu zuen 2020ko Udako Olinpiar Jokoetan.

## Erreferentziak

* ↑ James Woodgate
* ↑ James WOODGATE

## Kanpo estekak

* Datuak: Q107620835
# James Weldon Johnson

James Weldon Johnson (Jacksonville, Ameriketako Estatu Batuak, 1871ko ekainaren 17a - Wiscasset, Maine, Ameriketako Estatu Batuak, 1938ko ekainaren 26a) ingelesezko idazlea izan zen. Ameriketako Estatu Batuetako Hegoaldeko estatuetan nabari zen arrazismo-joerak desagerrarazteko borrokan eman zuen bizitza. Koloreko Pertsonen Garapenerako Elkarte Nazionalaren bultzatzaileetako bat izan zen.
Lan ezagunenak: The autobiography of an ex-coloured man (1912, Beltz izandako baten autobiografia), autobiografia, Black Manhattan (1930, Manhattan beltza), New Yorkeko beltzen bizitzari buruzko soziologia-ikerlana, eta bi olerki-bilduma; Fifty years and Other poems (1917, Bost urte eta beste poema batzuk) eta God´s trombones (1927, Jainkoaren tronboiak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q478450
* Multimedia: James Weldon Johnson / Q478450
# James Whale

James Whale (Dudley, Worcestershire, 1889ko uztailaren 22a - Los Angeles, 1957ko maiatzaren 29a) britainiar jatorriko estatubatuar zinemagilea eta antzerkigilea izan zen.
Umorezko marrazkilaria zen. Lehen Mundu Gerran kontzentrazio-eremu batean egon ondoren, antzerkian ari izan zen antzezle, dekoratugile eta zuzendari gisa; Journey´s End antzerki-lanak arrakasta handia izan zuen eta Hollywoodeko ateak ireki zizkion.
Lehen filma antzerki-lan horren egokitzapena izan zen, Journey´s End (1930). Antzerki-lanen egokitzapen batzuk egin ondoren, Universal produkzio-etxean hasi zen lanean. Han egin zituen filmik hoberenak, beldurrezko generoko maisulanak, eta arrakasta handia izan zuen: Frankenstein (1931), Mary Shelleyren eleberriaren egokitzapenik ospetsuena eta bikainena; The Old Dark House (1932, Etxe Zahar Iluna), The Invisible Man(1933, Gizon ikusezina), H.G. Wellsen eleberrian oinarritua; The Bride of Frankenstein (1935, Frankensteinen andregaia). Gero melodramak, gerraren aurkako filmak, musikalak egin zituen. 1940 inguruan zinema utzi eta pinturari ekin zion. Filmak: Waterloo Bridge (1931), The Kiss Before the Mirror (1933), One More River (1934), Remember Last Night? (1935), Show Boat (1936), Sinners in Paradise (1938), Port of Seven Seas (1938), The Man in the Iron Mask (1939).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q381831
* Multimedia: James Whale / Q381831
# James Woods

James Howard Woods (Vernal, 1947ko apirilaren 18a - ), Estatu Batuetako aktorea da.
Telebistan askotan egin du eta zenbait bideo-jokotarako ahotsa ere jarri du.

## Filmagintza

* The Way We Were (1973)
* Raid on Entebbe (1977)
* The Onion Field (1979)
* Fast-Walking (1982)
* Videodrome (1983)
* Against All Odds (1984)
* Once Upon A Time In America (1984)
* Cat's Eye (1985)
* Joshua Then and Now (1985)
* Salvador (1986)
* Best Seller (1987)
* Cop (1987)
* The Boost (1988)
* True Believer (1989)
* The Hard Way (1991)
* Straight Talk (1992)
* Diggstown (1992)
* Citizen Cohn (1992)
* Chaplin (1992)
* The Getaway (1994)
* The Specialist (1994)
* Casino (1995)
* Nixon (1995)
* Ghosts of Mississippi (1996)
* Killer: A Journal of Murder (1996)
* Contact (1997)
* Another Day in Paradise (1997)
* Herkules (ahotsa) (1997)
* John Carpenter's Vampires (1998)
* True Crime (1999)
* Any Given Sunday (1999)
* The General's Daughter (1999)
* The Virgin Suicides (1999)
* Riding in Cars with Boys (2001)
* Recess: School's Out (2001)
* Scary Movie 2 (2001)
* Final Fantasy: The Spirits Within (2001)
* Race to Space (2002)
* Stuart Little 2 (2002)
* John Q. (2002)
* This Girl's Life (2003)
* Rudy: The Rudy Giuliani Story (2003)
* Northfork (2003)
* Be Cool (2005)
* Pretty Persuasion (2005)
* End Game (2006)
* Surf's Up (2007)
* An American Carol (2008)

## Kanpo estekak

* Datuak: Q193105
* Multimedia: James Woods / Q193105
# James Wilby (igerilaria)

James Alexander Hanson Wilby (Glasgow (Eskozia) (Erresuma Batua), 1993ko azaroaren 12a) igeriketan aritzen den kirolari britainiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), domina bat lortu zuen: 4x100 lau-estiloko erreleboan, zilarrezkoa lortu zuen Erresuma Batuak 3.27,51ko denborarekin, AEBko taldearen atzetik (urrezkoa, 3.26,78ko denborarekin ME) eta Italiakoaren aurretik (brontzezkoa 3.29,17koarekin). Erresuma Batuko taldekideak hauek izan ziren: Luke Greenbank, James Guy, Duncan Scott, Adam Peaty eta James Wilby.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | 4x100 m lau-estiloko erreleboa, gizonezkoa |

## Erreferentziak

* ↑ «James Wilby» olympedia.org 2021-10-07an begiratua. (Ingelesez)
* ↑ "James Wilby" Olympics.com 2021-10-27an begiratua
* ↑ Igeriketa, 4x100 m lau-estiloko erreleboa, emaitzak 2020 olympedia.org (Ingelesez)

## Kanpo estekak

* Datuak: Q55368089
# James Wilson (enpresaria)

James Wilson (1805eko ekainaren 3a - 1860ko abuztuaren 11) enpresari eskoziarra izan zen, ekonomista eta politikari liberala izan zena. The Economist astekariaz gain, Chartered Bank of India, Australia and China sortu zuen (gerora Standard Chartered bilakatu zena).
* Datuak: Q94765
* Multimedia: James Wilson (businessman) / Q94765
# Jose Antonio Retolaza

Jose Antonio Retolaza Ibarguengoitia (Bilbo, 1929ko ekainaren 6a - ibidem, 2014ko martxoaren 12a) bizkaitar apaiza, idazle eta komikigilea izan zen. Kili-kili aldizkaria sortzeagatik ezaguna da.

## Biografia

Gerra garaian Muxikara joan zen bizitzera. Gasteizen egin zituen apaiz ikasketak, Bilbon merkataritzakoak eta Madrilen psikologia eta pedagogiakoak.
"Euskal Mezea" sortu zuen Bilbon. Horren ostean, ume eta gaztetxoak elkarturik, doktrina irakasten zien, eta horrela sortu zen San Antoneko Euskal Katekesia. 1966an, Euskal Katekesi horren babespean, Kili-Kili euskal pertsonaia sortu zuen. 1975ean, Euskaltzaindiak euskaltzain urgazle izendatu zuen, eta 2000ko urriaren 27an, euskaltzain ohorezko.

## Lanak
### Haur eta gazte literatura

* Ipuiñak (1967, S. Anton Katekesia)
* Arrotz ipuinak 2 (1987, Kili-Kili)
* Arrotz ipuinak 3 (1988, Kili-Kili - Euskerazaleak)

### Erlijioa

* Jesukristo-ren Barri Ona (1958)
* Eguneroko Meza (1962)

### Biografia

* Iparragirre. Bizitza. 1820-1881 (1967, S. Anton Katekesia)

## Erreferentziak

* ↑ Zabala, Juan Luis. (2014-03-12). «Jose Antonio Retolaza komikigile aitzindaria hil da» Berria.
* ↑ «Jose Antonio Retolaza, ohorezko euskaltzaina, hil da» Deia 2014-03-12.

## Kanpo estekak

* Jose Antonio Retolaza literaturaren zubitegian
* Datuak: Q12260587
# Jose Antonio Rubalkaba

José Antonio Rubalkaba Quintana (Bilbo, 1940ko uztailaren 19a) politikari abertzalea da.
Zortzi legegintzalditan izan zen EAJko eusko legebiltzarkidea 1980tik 2009ra arte. EAJn barnan, Euzkadi Buru Batzarreko kidea ere izan zen 1992tik. Zuzenbidean lizentziaturik, abokatua da ogibidez, baina jardun gabe.

## Ikus, gainera

* Bilbotar ezagunen zerrenda
* Datuak: Q11685714
# Jose Antonio Navidad

Jose Antonio Navidad Piquero PSNko politikaria da.
Berriozarko IUN-NEBan hasi bazen ere, herriko Batasunaren taldea desegitearen alde bozkatzeagatik kritika gogorrak jaso zituen. Izan ere udaleko IUko beste zinegotziak bere dimisioa eskatu zuen. Honela, hurrengo hauteskundeetan (2003), PSNren zerrendan aurkeztu zen Navidad. PSNko Benito Rios alkate bihurtu zen eta Navidad alkateorde. Hurrengo hauteskundeetan (2007) zerrendaburua izan zen Navidad, baina zinegotzi bat galdu zuen PSNk. Navidad UPNko Sergio Sayas babestearen alde agertu zen arren, azkenean, inoren alde jo gabe, Francisco Javier Lasa, Na-Baiko hautagaia, bihurtu da alkate.
# Jose Antonio Ormaolea

Jose Antonio Ormaolea Gandiaga (Elantxobe, Bizkaia, 1912 – Bartzelona, Katalunia, 1984) bizkaitar margolaria izan zen.

## Biografia

Ginean bizi izan zen 1934-1945 urteetan, eta 1971. urtean ekin zion pinturari.
Bartzelonan, Bilbon, Madrilen, Donostian eta Gasteizen egin zituen erakusketa aipagarrienak. Geometrian eta kolorean oinarritutako paisaiak landu zituen nagusiki.
Lan garrantzitsuenak: Bilbao, Elantxobe, Motrico, Txagabia, Abaurrea eta Tejados y muelles de Elantxobe.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260586
# Jose Antonio Pikasarri

Jose Antonio Pikasarri Olozaga (gaztelaniaz: José Antonio Picasarri Olózaga) (Segura, Gipuzkoa, 1769ko otsailaren 13-Buenos Aires, 1843ko irailaren 21) euskal jatorri zuen apaiza eta musikari argentinarra izan zen.

## Biografia

Gurasoak Xabier Ventura Pikasarri eta Maria Josefa Olozaga izan ziren. 1783an, 14 urte zituelarik, Buenos Airesera heldu zen. Hurrengo urtean bere osaba Juan Bautista Goiburuk, apaiza bera, apaiztegira eraman zuen bertan ikasketak egiteko; Goiburu ere bere musika irakaslea izan zen. 1796an apaiz ordenak hartu zituen. 1793tik Buenos Airesko katedralaren kapera-maisua izan zen. Argentinaren Independentziaren aurka jarri zen eta ondorioz, 1818an, Juan Pedro Esnaola piano-jotzailea zen ilobarekin, Argentinatik alde egin behar izan zuen, Madrilera joanez. Lau urte erbestean eman ondoren, 1822an, biak itzuli ziren. Urte berean Pikasarrik Sociedad Filarmónica elkartea sortu zuen; elkarte horrekin Argentinako musikagile ospetsuen lanak jo zituen. 1823an katedraleko lana berreskuratu zuen.

## Obra

* "La gloria de Buenos Aires" abestia. Lehen aldiz Juan Pedro Esnaola bere ilobak jo zuen.

## Erreferentziak

* ↑ http://aunamendi.eusko-ikaskuntza.eus/es/picasarri-olozaga-jose-antonio/ar-114838/

## Kanpo estekak

* (Gaztelaniaz):Jose Antonio Pikasarri Espainiako Errege Akademiaren webguneko biografia.
* (Gaztelaniaz):Sergio Rekarteren Esnaola eta Pikasarriren inguruko artikulua, Euskonews, 720.zk., 2017 / 06-07 / 07 - 05.
* Datuak: Q1708961
# Jose Antonio Oar-Arteta

Jose Antonio Oar-Arteta Undabeitia (Markina-Xemein, Bizkaia, 1900ko otsailaren 18a - 1978ko abenduaren 28a) euskal idazlea.

## Biografia

Lekeition, Gasteizen eta Burgosen egin zituen eliza-ikasketak. Espainiako Gerra Zibilaren garaian erbestera jo zuen, Frantziara, Belgikara eta azkenik, Ziburura. Lemoizen izan zen apaiz 1950. urtea ezkero. Ospe handiko sermolaria izan zen. Jaungoiko-Zale, Euzkadi, Ekin, Karmel eta Anaitasuna aldizkarietan eman zituen argitara lan aipagarrienak.

## Lanak

* Aratuzteko Iru-urrena (1930)
* Gexoen Elexakoak (1931)
* Ugutza ta Ezkontza (1931)
* Jesus´en Biotzaren Illa (1931)
* Manuale Sacramentorum, euskeraz (1934, M. Lekuonarekin batera)
* Sasi ezkontza (1934, antzerkia)
* Miren´en Senargeya (1936)
* Zaar-barri (1991, Labayru)

## Kanpo loturak

* Jose Antonio Oar-Arteta literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/1/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260585
# Jose Antonio Pikabea

Jose Antonio Pikabea Larrarte edo Kote Pikabea (Hondarribia, Gipuzkoa, 1970eko irailaren 26a) gipuzkoar futbolari ohia da.Errealaren lehen taldeko jokalaria izan zen 1989 eta 2003 urteen bitartean.
Hondarribiko Futbol Taldean eman zituen lehenego pausoak, gero, 89/90 denboraldian, Errealaren bigarren taldera pasa zen. Lehengo mailan, Mestallan, Valentziaren kontra, estreinatu zen 1992ko martxoaren 8an. 2003. urtean taldea utzi zuen eta futbolatik erretiratzea erabaki zuen. Errealarekin 313 partida jokatu zituen eta 10 gol sartu zituen. Klubeko urrezko eta harribitxizko itsignia jaso zuen.

## Jokalari Ibilbidea

2020ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Sanse | 2.B | 1988/89 | 0 | 0 | 1 | 0 | - | - | - | - | - | - | 1 | 0 |
| Sanse | 2.B | 1989/90 | 21 | 0 | - | - | - | - | - | - | - | - | 21 | 0 |
| Sanse | 2.B | 1990/91 | 44 | 3 | - | - | - | - | - | - | - | - | 44 | 3 |
| Sanse | 2.B | 1991/92 | 26 | 1 | - | - | - | - | - | - | - | - | 26 | 1 |
| Sanse | 2.B | 1992/93 | 3 | 0 | - | - | - | - | - | - | - | - | 3 | 0 |
| Sanse | Denera | Denera | 94 | 4 | 1 | 0 | - | - | - | - | - | - | 95 | 4 |
| Real Sociedad | 1. | 1991/92 | 1 | 0 | 0 | 0 | - | - | - | - | - | - | 1 | 0 |
| Real Sociedad | 1. | 1992/93 | 28 | 1 | 3 | 0 | - | - | 0 | 0 | - | - | 31 | 1 |
| Real Sociedad | 1. | 1993/94 | 26 | 1 | 5 | 0 | - | - | - | - | - | - | 31 | 1 |
| Real Sociedad | 1. | 1994/95 | 35 | 3 | 3 | 0 | - | - | - | - | - | - | 38 | 3 |
| Real Sociedad | 1. | 1995/96 | 36 | 0 | 1 | 0 | - | - | - | - | - | - | 37 | 0 |
| Real Sociedad | 1. | 1996/97 | 37 | 1 | 1 | 0 | - | - | - | - | - | - | 38 | 1 |
| Real Sociedad | 1. | 1997/98 | 36 | 1 | 3 | 0 | - | - | - | - | - | - | 39 | 1 |
| Real Sociedad | 1. | 1998/99 | 35 | 1 | 1 | 0 | - | - | 2 | 0 | - | - | 38 | 1 |
| Real Sociedad | 1. | 1999/00 | 26 | 2 | 1 | 0 | - | - | - | - | - | - | 27 | 2 |
| Real Sociedad | 1. | 2000/01 | 26 | 0 | 1 | 0 | - | - | - | - | - | - | 27 | 0 |
| Real Sociedad | 1. | 2001/02 | 6 | 0 | 0 | 0 | - | - | - | - | - | - | 6 | 0 |
| Real Sociedad | 1. | 2002/03 | 0 | 0 | 0 | 0 | - | - | - | - | - | - | 0 | 0 |
| Real Sociedad | Denera | Denera | 292 | 10 | 19 | 0 | - | - | 2 | 0 | - | - | 313 | 10 |
| Ibilbide osoan | Ibilbide osoan | Ibilbide osoan | 386 | 14 | 20 | 0 | - | - | 2 | 0 | - | - | 408 | 14 |

## Kanpo estekak

* Datuak: Q3752322
# John Julius Norwich

John Julius Cooper, bigarren Norwicheko bizkontea (Oldham, 1929ko irailaren 15a – 2018ko ekainaren 1a) britaniar historialaria eta idazlea izan zen.

## Lanak

* Mount Athos, 1966 (Reresville Sitwellerekin)
* The Normans in the South, 1016-1130, 1967
* Sahara, 1968
* The Kingdom in the Sun, 1970
* Great Architecture in the World, 1975
* A History of Venice, 1982
* Britain´s Heritage, 1983 (argitarazle)
* The Italian World:History, Art and the Genius of the People, 1983 (argitarazle)
* The Architecture of Southern England, 1985
* Fifty Years of Glyndebourne, 1985
* A Taste for Travel, 1985
* Byzantium:The Early Centuries, 1988
* Oxford Illustrated Encyclopaedia of Art, 1990 (argitarazle)
* Byzantium; V. 2:The Apogee, 1992
* Byzantium; v. 3:Decline and Fall, 1995
* A Short History of Byzantium, 1997
* The Twelve Days of Christmas, 1998
* Shakespeare´s Kings: the Great Plays and the History of England in the Middle Ages, 2000
* Treasures of Britain, 2002 (argitarazle)
* Paradise of Cities: Venice and its Nineteenth-century Visitors, 2003
* The Duff Cooper Diaries, 2006 (argitarazle)
* The Middle Sea: A History of the Mediterranean, 2006
* Trying to Please (autobiografia), 2008
* The Big Bang: Christmas Crackers 2000-2009, 2010
* Absolute Monarchs: A History of the Papacy, 2010
* A History of England in 100 Places: From Stonehenge to the Gherkin, 2012
* Darling Monster: The Letters of Lady Diana Cooper to Her Son John Julius Norwich, 2013 (argitarazle)
* Cities That Shaped the Ancient World, 2014 (argitarazle)
* Sicily: An Island at the Crossroads of History, 2015
* Four Princes: Henry VIII, Francis I, Charles V; Suleiman the Magnificent and the Obsessions that Forged Modern Europe, 2016
* France: A History: From Gaul to De Gaulle, 2018
* Datuak: Q335071
# John Keegan

Sir John Desmond Patrick Keegan (1934ko maiatzaren 15a, Clapham, Londres – 2012ko abuztuaren 2a, Kilmington, Wiltshire) britainiar historialari militar, irakasle, idazle eta kazetari bat izan zen. XIV. eta XXI. mendeko gudu eta gerrei buruzko historia, inteligentzia militar eta psikologia liburuak idatzi zituen, idazlan guztietako gerra eta gertakizun historikoak azaltzeko unean logika eta gerlari edo gudari bakoitzearen giza ikuspuntuan oinarrituz.

## Idazlanak

* Barbarossa: Invasion of Russia, 1941 (New York, 1971) ISBN 0-345-02111-8
* Opening Moves - August 1941 (New York: Ballantine, 1971) ISBN 0-345-09798-X
* The Face of Battle (London, 1976) ISBN 0-670-30432-8
* The Nature Of War with Joseph Darracott (New York: Holt, Rinehart and Winston, 1981) ISBN 0-03-057777-2
* Six Armies in Normandy (1982) ISBN 0-14-005293-3
* Zones Of Conflict: An Atlas Of Future Wars with Andrew Wheatcroft (New York, 1986) ISBN 0-671-60115-6
* Soldiers, A History of Men in Battle with Richard Holmes (New York: Viking Press, 1986) ISBN 0-670-80969-1
* The Mask of Command (London, 1987) ISBN 0-7126-6526-9
* The Price of Admiralty (1988) ISBN 0-09-173771-0
* Who Was Who In World War II (1978) ISBN 0-85368-182-1
* The Illustrated Face of Battle (New York and London: Viking, 1988) ISBN 0-670-82703-7
* The Second World War (Viking Press, 1990) ISBN 0-670-82359-7
* A History of Warfare (London, 1993) ISBN 0-679-73082-6
* The Battle for History: Refighting World War Two (Vintage Canada, 1995) ISBN 0-679-76743-6
* Warpaths (Pimlico, 1996) ISBN 1-84413-750-3
* Fields of Battle: The Wars for North America (1997) ISBN 0-679-74664-1
* War and Our World: The Reith Lectures 1998 (London: Pimlico, 1999) ISBN 0-375-70520-1
* The Book of War (ed.) (Viking Press, 1999) ISBN 0-670-88804-4
* The First World War (London: Hutchinson, 1998) ISBN 0-09-180178-8; (New York: Knopf, 1999) ISBN 0-375-40052-4
* Winston Churchill (2002) ISBN 0-670-03079-1
* Intelligence in War: Knowledge of the Enemy from Napoleon to Al-Qaeda (2003) ISBN 0-375-40053-2
* The Iraq War (2004) ISBN 0-09-180018-8
* Atlas of World War II (ed.) (London: Collins, 2006) ISBN 0-00-721465-0 (an update of the 1989 Times Atlas)
* The American Civil War (London, Hutchinson, 2009) ISBN 978-0-09-179483-5
* Datuak: Q363722
# John K. Walton

John Kimmons Walton (Chesterfield, 1948) ingeles historialaria da. Oxford eta Lancasterko Unibertsitateetan ikasi eta gero, bigarrenean hasi zen lanean. Euskal Herriko Unibertsitatearen irakaslea da egun. Turismoaren garapenean aditua da.

## Lan hautatuak

* The British seaside: holidays and resorts in the twentieth century. Manchester: Manchester University Press, 2000.
* The playful crowd: pleasure places in the twentieth century. New York: Columbia University Press, 2005. (Gary Crossekin batera)
* Riding on rainbows: Blackpool Pleasure Beach and its place in British popular culture. St Albans: Skelter Publishing, 2007.
* Constructing cultural tourism: John Ruskin and the tourist gaze. Bristol: Channel View, 2010. (Keith Hanleyrekin batera)
* Datuak: Q20055585